
TOIMINTAKERTOMUS 2025
Tavoitteenamme oli vuonna 2025 hyvän perustoiminnan lisäksi aktiivinen perhekeskustoiminta ja saada uusia aktiivisia jäseniä mukaan toimintaan. Hallitus kokousti pääosin etäkokouksissa sekä keskusteli paljon sähköisten palvelujen avulla. Toimimme alueemme lasten, nuorten ja lapsiperheiden hyväksi niin yhteistyössä muiden toimijoiden kanssa kuin tiedottamalla nettisivullamme sekä eri somekanavissa lapsiperheille tarjolla olevista palveluistamme, tukimuodoista ja toiminnasta. Perhekahvilamme toimivat Länsi-Kotkan ja Karhulan kohtaamispaikassa ja laajeni syksyllä käsittämään nepsy-perheille oman perhekahvilan kerran kuussa. Samoin lukumummitoiminta jatkui laajentuen vuoden aikana kaikkiaan 9 alakoululle Kotkassa. Kaikkiaan teimme vapaaehtoistyötä vuoden aikana ainakin 1167 tuntia 95 vapaaehtoisen tekemänä ja tavoitimme toiminnassamme vähintään 2427 lasta ja 1780 aikuista. 
1. Järjestötoiminta ja tiedotus 

1.1 Järjestötoiminta

Hallitus kokoontui vuoden aikana viisi kertaa hybridikokouksina. 
Sääntömääräiset kokoukset

Kevätkokous pidettiin ke 5.3. Kumppanuustalo Viikarin Loistossa ja Teamsissa. Paikalla oli läsnä kolme ja etänä kaksi aikuisjäsentä. Yhdistyksen syyskokous pidettiin ma 8.12. Länsi-Kotkan kohtaamispaikassa ja Teamsissa.  Läsnä syyskokouksessa oli paikalla kolme ja etänä kolme aikuisjäsentä. 
Marjo Ritonen oli valittu Kotkan yhdistyksen edustajaksi Kaakkois-Suomen piirin kokouksiin, muttei päässyt niihin osallistumaan. MLL:n liittovaltuuston varajäsenenä toimi Terhi Rokkanen osallistuen etänä 22.5. ja 26.11. pidettyihin kokouksiin. Terhi Rokkanen osallistui etänä MLL:n Kaakkois-Suomen piirin kevätkokoukseen 24.5.
1.2 Tiedotus 

Tiedotus-, some- ja nettivastaavana toimi Marjo Ritonen ja perhekahviloidensa tiedotuksesta vastasivat myös Elina Koskivirta ja Sofia Laamanen. Yhdistyksen nettisivuja kotka.mll.fi pidettiin ajan tasalla yhdistyksemme toiminnasta. Yhdistyksellämme on tiedotukseen facebook-profiili ”MLL Kotka” sekä Instagram-tili ”mllkotka”, joilla julkaisimme yhteensä noin 260 kertaa vuoden aikana mm. järjestämistämme tapahtumista, retkistä ja toiminnasta sekä ohjattiin muiden järjestämiin lapsiperheille kohdistettuihin toimintoihin. 
Hallituksen nopeaa työskentelyä varten yhdistyksellä oli oma WhatsApp-ryhmä ja Karhulan ja Kotkan perhekahvilaohjaajilla omansa.
Perhekahvilan toiminnasta tiedotettiin myös kauppojen yms. ilmoitustauluilla. 
1.3 Vapaaehtoisten kiitostapahtuma 31.1.2025

Järjestimme kolmen vapaaehtoisen voimin MLL:n vapaaehtoisille toimijoille kiitostapahtuman, jossa oli paikalla neljä hallituksen jäsentä, kuusi lukumummia ja kuusi perhekahvilaohjaajaa, yhteensä 16 henkilöä. Vapaaehtoisille järjestettiin tee-se-itse-SPA Kotkan Asuntojen Citysaunalla ja iltapala sen jälkeen. Järjestelyt hoiti Marjo Ritonen.

1.4 Hallituksen järjestötyön kehittämis- ja arviointitapahtuma Maijanrannassa 11.6.2025

Illan aikana keskustelimme yhdistyksen toiminnasta, mietimme onnistumisia keväältä ja ideoimme syksyllä aloittavamme hallituksen kokoukset aina pienellä järjestötietoiskulla/ koulutuksella. Tapahtumaan osallistui kolme hallituksen jäsentä ja heidän kaksi lastaan.

2. Perhekeskustoiminta
2.1 Perhekahvila Länsi-Kotkan Kohtaamispaikassa ja Karhulassa
Perhekahvilamme Karhuvuoressa ja Karhulassa toimivat osana Kotkan Kohtaamispaikka-toimintaa ja yhdessä avoimen varhaiskasvatuksen kanssa Ututie 2:ssa Länsi-Kotkan Kohtaamispaikassa ja Karhulan Kohtaamispaikassa Karjalantie 10-12. Toimintaa organisoi ja ohjasi MLL:n osalta Marjo Ritonen, Länsi-Kotkassa Marjon lisäksi ohjaajina toimivat Elina Koskivirta, Janita Virtanen ja Nadja Seppälä. Karhulassa ohjaajina toimivat Sofia Laamanen, Sanni Kotasaari ja Jasmin Sysi-Aho. Perhekahvilamme kokoontuivat keväällä ja syksyllä maanantaiaamuisin klo 9.30 – 11.30 Länsi-Kotkassa ja klo 10.00 - 12.00 Karhulassa. Toiminta tarjosi perheille mahdollisuuden tavata muita samassa elämäntilanteessa olevia lapsiperheitä, vanhemmat saivat seuraa ja vertaistukea toisistaan ja lapset ikäistään leikkiseuraa. Perhekahviloissa oli mahdollisuus vapaaseen leikkiin ja oleskeluun sekä avoimen varhaiskasvatuksen järjestämään ohjattuun toimintaan yhdessä lapsen kanssa.

24.3. Terhi Rokkanen ja Marjo Ritonen kävivät pitämässä MLL-infon Karhulan perhekahvilassa ja järjestivät samalla pienen tavara-arvonnan kävijöiden iloksi.
Tavallisen perhekahvilan lisäksi Marjo Ritonen järjesti syksyllä joka kuukauden toiseksi viimeisenä sunnuntaina klo 12 – 14 Nepsy-perhekahvilan Länsi-Kotkan kohtaamispaikassa perheille, joissa on neuropsykiatrisia piirteitä omaavia lapsia diagnoosilla tai ilman.
Perhekahviloiden toimintaa suunnittelimme ja kehitimme yhdessä perhekahvilaohjaajien ja Kotkan avoimen varhaiskasvatuksen kanssa toteutetuissa suunnittelukokouksissa

ja muiden toimijoiden tapaamisissa ja viestimällä pääosin sähköisesti. Perhekahvilakertoja oli vuonna 2025 yhteensä 74 kpl ja perhekahvilassa tehtiin kaikkiaan 237 vapaaehtoistuntia. Perhekahviloissamme kävi yhteensä 524 aikuista ja 768 lasta. 
Monikulttuurinen tukihenkilö- ja perhekahvilanohjaajakoulutus järjestettiin Länsi-Kotkan Kohtaamispaikassa 15.5. koulutus 7 maahanmuuttajanaiselle piirin Elisa Sandström-Hovin ja yhdistyksen Terhi Rokkasen toimesta. Koulutus tuotti ainakin kaksi uutta halukasta perhekahvilatoimijaa ja heidän kanssaan Terhi Rokkanen suunnitteli monikulttuurisen perhekahvilan käynnistämistä Kotkansaarelle syksyllä, mikä ei kuitenkaan toteutunut. 

2.2 Lukumummitoiminta
Toimintaa ohjannut ja koordinoinut Terhi Rokkanen järjesti kauden aikana yhden lukumummikoulutuksen 26.2. kumppanuustalo Viikarin Poukamassa 16 lukumummi- tai lukuvaarikokelaille, jolloin järjestettiin yhteinen etäosallistumisen mahdollisuus NiiloMäkiInstituutin lukumummikurssille. Lisäksi koulutuksen jälkeen sekä 19.8. järjestettiin lukumummitapaamiset, joissa osanottajat tutustuivat jo toimiviin lukumummoihin ja saivat vertaistukea toisiltaan. Lukumummeille jaettiin uusia materiaaleja toiminnan tueksi vuoden aikana. Terhi Rokkanen saattoi uudet lukumummit kouluihinsa. 

Lukumummit pitivät alakouluissa yhteensä 178 lukuhetkeä, jolloin 1036 lasta kohdattiin ja vapaaehtoistunteja tehtiin 457 tuntia yhteensä 15 vapaaehtoisen voimin. 

Yhdistyksemme lukumummit 2025:
	Alakoulu
	Lukumummi/-vaari
	Kevät -25
	Syksy -25

	Haukkavuori
	Marianne Frimodig
	(vähän)
	-

	Haukkavuori
	Veijo Eklund
	+
	+

	Haukkavuori
	Sirpa Tentke
	-
	+

	Hovinsaari
	Jaana Enroos
	-
	+

	Kyminkartano
	Marja Leena Valkeinen
	-
	-

	Käpylä

	Sari Lehmus
	+
	-

	Käpylä
	Päivi Hyvärinen
	+
	+

	Käpylä
	Marja Leena Valkeinen
	+
	-

	Langinkoski
	Pirkko Eklund
	+
	+

	Langinkoski
	Leena Heino
	+
	+

	Mussalo
	Marita Marttila
	+
	-

	Mussalo
	Ulla Lempinen-Kössi
	+
	-

	Otsola
	Eija Torvinen
	+
	+

	Pihkoo
	Kaisa Snell
	+
	+

	Tavastila
	Anne Lehtonen
	(vähän)
	+


2.3 Nuorisotyö

Tukioppilastoimintaan ei yhdistyksellemme tullut tukipyyntöjä vuonna 2025. 
2.4 Retket
Toteutimme vuoden aikana yhden retken, ja yhdistyksemme tuki osaa bussimatkan hinnasta, vastuuhenkilönä ja matkanjohtajana retkellä toimi Nadezda Sendo, aik            . Kärmeniemi. Mainokset tapahtumista ja opastus retkellä olivat myös venäjäksi.
Kesän retkikohteena 30.6. oli Leo’s Leikkimaa Lahdessa. Retkelle lähti 31 kpl 7-14 -vuotiasta, 14 kpl aikuista. 
2.5 Muu perheiden hyvinvointia tukeva työ

Neuvolayhteistyötä toteutettiin kyselemällä neuvoloista materiaalihankintojen tarpeesta ja osallistumalla Länsi-Kotkan alueen kohtaamispaikkatoiminnan yhteistyöryhmiin.

Avulias ja reipas -kannustuspalkinnot 

Yhdistys jakoi Kotkan alakoulujen päättävien luokkien oppilaille kevätjuhlien yhteydessä
40 kpl 25 euron lahjakortteja Suomalaiseen kirjakauppaan. Riitta Mielonen toimitti kortit rehtorien kokoukseen jaettavaksi, oppilasvalinnan suorittivat opettajat. Stipendin tarkoituksena on kannustaa oppilaita, jotka edistävät kouluyhteisön hyvää ilmapiiriä.
Marjo Ritonen, Joanna Heininen ja Sofia Laamanen toteuttivat Leikkipäivän 26.4. Velhon päiväkodin pihalla, jonne järjestimme erilaisia toimintapisteitä lapsiperheille. Paikalle tuli 20 lasta ja 11 aikuista.
Kesäleiksat 2.6. – 29.7.
Yhdistyksemme vapaaehtoiset ottivat kesälle ison vastuun toimimalla Kotkan perhekeskuksen kesäleiksatoiminnoissa Karhulan Helilän leikkipuistossa (Jasmin Sysi-Aho, Sofia Laamanen) torstaisin klo 9-11 että Länsi-Kotkan alueella Aittakorvessa (Elina Koskivirta ja Nadja Seppälä) keskiviikkoisin klo 9-11. 
Lisäksi Marjo Ritonen käynnisti uutena nepsy-perheille suunnatun kesäleiksatoiminnan Ruonalan esikoulun piha-alueella tiistaisin klo 15-17. 
Kesäleiksoille päätettiin jokaiselle ryhmälle 50e käyttövara, joilla hankittiin kahvin ja pipareiden lisäksi jotain tarvikkeitakin kuten saippuakupliksia. Kokemukset kesäleiksatoiminnasta: hauskaa ja toimivaa, käyttörahat riittivät. Paikalle tuli myös nälkäisiä lapsia ilman vanhempia.
Kävijöitä 18 leiksakerralla oli lapsia 261 ja aikuisia 135, vapaaehtoistoimijoita 6 kpl.
Vauvan päivä -tapahtuma
Osallistuimme jälleen Kotka-Kymin ev.lut. seurakunnan 26.9. järjestämään Vauvan päivä -tapahtumaan. Kokosimme KSO:n 200 euron lahjoituksen avulla rotinat, joista kävijät voivat valita esim. vauvan hoitotuotteen ja saivat myös tietoa Kotkan MLL:n toiminnasta. Terhi Rokkanen oli paikalla tapahtumassa jakamassa iloa vauvaperheille ja mm. arpomassa villasukkaparit. Paikalla kävi 160 aikuista ja 60 vauvaa. 
3. Yhteistyö
3.1 MLL:n kampanjat

Kevätilo-keräys
Vuonna 2025 osallistuimme keräykseen tiedottamalla keräyksestä alueellamme.

Syksyllä 7.8. klo 8.30 – 9.30 järjestimme koulualoituspäivänä Kotkan seitsemällä alakoululla suojatiepäivystyksen osana MLL:n valtakunnallista Koulutien turvaajat -tapahtumaa. Tapahtumassa osa päivystäjistä oli lukumummeina toimivia vapaaehtoisia. Lähitapiola sponsoroi turvaliivit, ja jotka jäivät yhdistyksen käyttöön. Kaikkien osallistuneiden mielestä kokemus oli mukava, ja he saivat myös kouluilta ja vanhemmilta suoraa positiivista palautetta. Kymmenittäin lapsia ja vanhempia tuli kohdatuksi sekä ohiajavat autoilijat.

Hyvä Joulumieli – kampanja 2025
Yhdistyksemme jakoi 80 lahjakorttia vähävaraisille lapsiperheille toiminta-alueellaan. Kortin arvo oli 70 euroa. Lahjakortit jaettiin yhteistyössä Kotkan kaupungin lastensuojelun ja perheiden sosiaalityön kautta. 
3.2 Muu yhteistoiminta

· Yhteistyötä MLL Kaakkois-Suomen piirin kanssa tehtiin esim. Vauvan päivä tapahtumassa ja Welcome to Kotka tapahtumassa Xamkilla. 
· 27.2. Terhi Rokkanen ja Nadezda Sendo olivat Ruonalan hallilla KTP:n perhepäivässä MLL:n Kaakkois-Suomen piirin toimintapisteellä kertomassa MLL:n paikallisesta toiminnasta.
· Terhi Rokkanen, Nadezda Sendo ja Riitta Mielonen olivat mm. yhdistyksen keppihevosten kanssa ohjaamassa eri ikäisiä ratsukoita la 25.5.2024 Katariinan meripuistossa Leijonien Leijonarastit-tapahtumassa, ratsukoita kävi ainakin 180 kpl ja tapahtumassa noin 600 kävijää.
· Aittakorven koululla 14.8. Back-to-school -tapahtumassa Terhi Rokkanen kertoi MLL:n toiminnasta tapahtumassa kävijoille, joita oli reilu 100 kpl: 40 aikuista ja 60 lasta.
· Terhi Rokkanen osallistui kansainvälisille opiskelijoille suunnattuun infotapahtumaan Welcome to Kotka Xamkissa Kotkansaarella 14.9. yhdessä MLL:n Kaakkois-Suomen piirin Elisa Sandström-Hovin kanssa. Pisteellämme kävi noin 40 nuorta aikuista.
· Länsi-Kotkan perhekeskusalueverkostotyöhön osallistuivat Marjo Ritonen ja Terhi Rokkanen. 17.9. olimme perhekeskusalueverkoston lapsiperheille järjestämässä pihatapahtumassa Velhon päiväkodin piha-alueella, missä jaoimme tietoa MLL:n toiminnasta. Kävijöitä arvioitiin pihatapahtumassa olleen 180 eri ikäistä lasta ja aikuista.

4. Vaikuttaminen
4.1 Osallistuva budjetointi Kotka
Kotka ei järjestänyt vuonna 2025 ideakeräystä osallistuvaan budjetointiin.
4.2 Kannanotto puhtaamman kouluruuan puolesta
Kristillisten valtuustoryhmä on tehnyt aloitteen kouluruokailussa käytettävien pitkälle prosessoitujen ruokatarvikkeiden vähentämisestä. Tuimme em aloitetta tekemällä kannanoton, jossa pointtinamme lasten kouluruuan parantaminen terveellisempään suuntaan ja lähiruuan käyttöön. Terhi teki kirjoituksen ja laittoi sen kunnanhallitukselle ja -valtuustolle tiedoksi.
5 Talous, varainhankinta ja hallinto
5.1 Talous

Tulos 2025 oli 997,10 euroa alijäämäinen. Yhdistyksellä oli v. 2025 alussa 70 ja lopussa 67 jäsentä, joista maksavia jäseniä 61 kpl. Jäsenmaksu oli 25 euroa. 
Varainhankintana organisoimme kahvituksen Kotkan Lastenkulttuurikeskuksen järjestämään konserttiin ”Kaikki hiiret rakastavat juustoa” Kotkan konserttitalolla 15.2.2025, mikä oli lievästi voitollinen. Asiakkaita kävi noin 70 lasta ja 40 aikuista. Tuotto yhdistykselle oli rahallisesti vaatimaton, mutta tapahtumasta yli jääneet säilyvät tuotteet saimme perhekahviloiden käyttöön (arvo noin 100 euroa). Tapahtuman ilmapiiri oli mukava ja paikka toimiva. Yhdistyksemme sai näkyvyyttä ja lapsiperheet edullisen kahvilatarjoilun.

Pidimme elokuun loppuun asti lastentarvikekirpputori Kuperkeikassa myyntipöytää Kuperkeikassa, josta tuli hyvin pieni tuotto. 

Maksoimme kulukorvauksia luottamushenkilöillemme. Toiminnan tarkasti Timo Pakarinen.


5.2 Saadut avustukset ja lahjoitukset

Kotkan kaupunki avusti toimintaamme tarjoamalla perhekahvilatilat Länsi-Kotkan kohtaamispaikassa ilmaiseksi. 

Kymen Seudun Osuuskauppa lahjoitti meille 200 € ”vauvarotinoiden” hankintaan. Mieskuoro Kisailijat lahjoitti joulukonserttinsa tuoton 300 € ja Kotkan ja Haminan Yrittäjät lahjoittivat meille pikkujoulujensa myyntitulot 700 €.
Toimitimme lastensuojelun ja perheiden sosiaalityön kautta 11 kpl paikallisen streetwear-brändi KAUHA:n lahjoittamaa collegepuseroa jaettavaksi lapsiperheille.

5.3 Asunnot

Nykyisten asuntojemme osakekirjat ovat säilytyksessä puheenjohtajalla, ja odottavat niiden digitointia ruuhkan purkautuessa Maanmittauslaitoksella. Asunto-osakkeiden vara-avaimet ovat puheenjohtajalla ja taloudenhoitajalla.

Yhdistyksen omistamat Koulukadun, Työmiehenkadun ja Tammikadun asunnot olivat vuokrattuina koko vuoden samoilla vuokralaisilla eikä isompia remontteja niissä ollut.
5.4 Hallinto

Yhdistyksen hallituksen puheenjohtajana toimi Terhi Rokkanen, varapuheenjohtajana Marjo Ritonen, sihteerinä Piia Nurminen ja taloudenhoitajana Riitta Mielonen. Marjo Ritonen toimi myös some-, jäsen- ja perhekahvilavastaavana. Lukumummitoiminnasta, tukioppilastoiminnasta ja kouluyhteistyöstä vastasi Terhi Rokkanen. Retkivastaavana toimi Nadezda Sendo ja jäsenvastaavana myös Sofia Laamanen. Hallituksen jäsenenä toimivat myös Rita Mäki-Vitikainen, Noora Lundström, Iiris Pohju-Kerttula, Elina Koskivirta ja Joanna Heininen. 

Hyväksytty MLL Kotkan kevätkokouksessa 4.3.2026


